அதன் ஒரு பகுதியாக கிராமத்தில் உள்ள அனைத்து வீடுகளுக்கும் சென்று, அரசுப் பள்ளியின் பயன்கள் மற்றும் கல்வித் தரம் குறித்து விரிவான விழிப்பு உணர்வை ஏற்படுத்தி வந்தார். அதன்படி, இந்தக் கல்வியாண்டில் முதல் வகுப்பில் சேர்வதற்கு 8 மாணவர்கள் சேர்க்கைக்கு வந்திருந்தனர். அந்த மாணவர்கள் மற்றும் பெற்றோரை அழைத்து, அவர்களுக்குப் பெருமை சேர்க்கும் வகையில் பள்ளி நிர்வாகம் சார்பில் பாராட்டு நிகழ்ச்சி நடத்தப்பட்டது. நிகழ்ச்சியில் வட்டார வள மைய மேற்பார்வையாளர் நடராஜன், ஆசிரியர் பயிற்றுநர் சண்முகம் ஆகியோர் கலந்துகொண்டனர். மாணவர்கள் சேர்க்கைக்கு முன்னர், பெற்றோர்களுடன் அவர்களை அழைத்துக் கொண்டு அங்குள்ள மாரியம்மன் கோயிலுக்குச் சென்று கல்வி நலன் வேண்டி பிரார்த்தனை செய்யப்பட்டது. தொடர்ந்து அவர்களுக்கு மலர் மாலை அணிவிக்கப்பட்டு, புத்தாடை அணிந்து, ஆசிரியர்கள் மற்றும் பெற்றோர்கள் பள்ளிக்கு அழைத்து சேர்க்கை நடத்தினர்.